El termini per a la presentació dels formularis de sol·licitud és del 4 d'agost al 15 de setembre de 2020.
Junt amb el formulari de sol·licitud, s'hi han d'adjuntar els documents que s'indiquen a continuació:
a) Estar legalment constituïdes i estar inscrites en el Cens d'entitats del voluntariat de Catalunya en la data de publicació de la convocatòria (3 d'agost de 2020).
b) No incórrer en cap de les circumstàncies que preveu l'article 13 de la Llei 38/2003, de 17 de novembre, general de subvencions.
c) L'entitat i, si escau, les entitats membres integrades han d'estar al corrent de les obligacions tributàries davant de la Generalitat i l'Estat i les obligacions tributàries amb la Seguretat Social en el moment previ a la tramitació de les obligacions reconegudes pel Departament de Treball, Afers Socials i Famílies.
e) No haver estat sancionades, per resolució ferma, per la comissió d'infracció greu en matèria d'integració laboral de persones amb discapacitat o molt greu en matèria de relacions laborals o en matèria de seguretat i salut en el treball, de conformitat amb el text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost.
g) Les entitats amb un nombre de 50 treballadors o més han de complir l'obligació que estableix l'article 42 del text refós de la Llei general de drets de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seva inclusió social, de donar ocupació, almenys, a un 2% de persones treballadores amb discapacitats sobre el nombre total de les de l'entitat, o de l'aplicació de les mesures alternatives de caràcter excepcional que regulen el Reial decret 364/2005, de 8 d'abril, i el Decret 86/2015, de 2 de juny.
h) En el cas d'entitats amb una plantilla igual o superior a 25 persones, han de complir l'obligació, d'acord amb els agents socials, d'utilitzar mitjans per prevenir i detectar casos d'assetjament sexual i d'assetjament per raó de sexe i intervenir-hi en els seus centres de treball, de conformitat amb la Llei 5/2008, de 24 d'abril, del dret de les dones a erradicar la violència masclista.
Per a la realització de l'activitat objecte del Premi, s'ha de tenir en compte la normativa sobre la propietat intel·lectual a l'hora d'utilitzar qualsevol element susceptible de generar drets d'autor.
m) Comunicar si s'han demanat o obtingut altres ajuts públics o privats per a la mateixa activitat, i fer-ne constar la relació detallada amb l'entitat concedent i la quantitat sol·licitada i obtinguda.
n) Complir l'obligació que estableix l'article 13.5 de la Llei 26/2015, de 28 de juliol, de modificació del sistema de protecció a la infància i l'adolescència, segons la qual el personal de les entitats amb activitats que suposin l'accés i exercici a les professions, oficis i activitats que impliquin contacte habitual amb menors no pot haver estat condemnat per sentència ferma per algun delicte contra la llibertat i indemnitat sexual, que inclou l'agressió i abús sexual, l'assetjament sexual, l'exhibicionisme i la provocació sexual, la prostitució i l'explotació sexual i la corrupció de menors, així com el tràfic d'éssers humans.
o) Disposar d'un sistema d'organització i de gestió de prevenció, d'acord amb la Llei 31/1995, de 8 de novembre, de prevenció de riscos laborals, i la normativa que la desplega.
p) No es poden tornar a presentar projectes que hagin estat premiats en els tres anys anteriors a la convocatòria anual.
Els projectes, programes o iniciatives a premiar s'han d'haver implementat, totalment o parcial, durant els tres anys naturals anteriors al 2020.
S'estableixen els criteris de valoració següents:
La puntuació màxima que es pot obtenir és de 100 punts.
La puntuació mínima que cal aconseguir per poder optar al Premi és de 60 punts.
Cada entitat ha de presentar un sol formulari de sol·licitud.
En el cas que una entitat tramiti més d'una sol·licitud, no s'acumulen.
Només es considera vàlida l'última sol·licitud presentada i les anteriors són inadmeses.
Per poder participar és necessari tenir un certificat digital o l' idCAT Mòbil.
Com fer el tràmit quan el sistema de tramitació no està operatiu: en el cas que el darrer dia de termini no pugueu realitzar el tràmit per una incidència en el sistema, s'ampliarà el termini als tres dies hàbils.
Quan i com es notifica l'atorgament del Premi?
El termini màxim per emetre i notificar la resolució és de cinc mesos a comptar del 4 d'agost de 2020.
Transcorregut aquest termini, si no s'ha dictat i notificat una resolució expressa, la sol·licitud s'entén desestimada per silenci administratiu.
Contra la resolució, que no exhaureix la via administrativa, les entitats interessades poden interposar recurs d'alçada davant la persona titular del Departament de Treball, Afers Socials i Famílies en el termini d'un mes a comptar des de la recepció de la notificació.
El cobrament de la dotació econòmica comporta el compromís, per part de l'entitat guardonada, d'haver implementat el projecte, programa o iniciativa premiats en els termes presentats en la memòria explicativa.
D'acord amb això, la manera de justificar aquest cobrament, d'una banda serà l'esmentada memòria explicativa presentada per optar al Premi i, d'una altra, mitjançant la presentació pública dels objectius assolits amb el programa, projecte o iniciativa premiats en el marc de la celebració del Dia Internacional del Voluntariat en què es lliura el Premi.